ติดรูปบนไม้ด้วยกาว Mod Podge ลอกรูปติดไม้
ต้องเป็นไม้ที่แบน ผิวเรียบ เช่น บล็อกไม้หรือแผ่นไม้ หรือจะติดรูปบนกล่องใส่เครื่องประดับที่เป็นไม้ก็ได้ ขอแค่ฝาแบนและผิวเรียบพอ ส่วนใหญ่ร้านขายอุปกรณ์ทำงานศิลปะหรืองานฝีมือ จะมีแผนกขายอุปกรณ์เกี่ยวกับไม้โดยเฉพาะ น่าจะมีแผ่นไม้แบบและขนาดต่างๆ ให้เลือกเยอะเลย ปกติถ้าซื้อไม้หรืออะไรก็ตามที่ทำจากไม้มาจากแผนกงานฝีมือตามห้าง พื้นผิวจะถูกขัดหรือจัดการจนเรียบเนียนแล้ว แต่ถ้าเช็คแล้วมีเสี้ยน ขอบคม หรือตรงไหนยังขรุขระ ก็ใช้กระดาษทรายเบอร์กลางๆ หรือเบอร์ละเอียดขัดแต่งผิวได้เลย โดยขัดตามลายไม้ อย่าไปขัดย้อน ถ้าอยากเช็คให้ชัวร์ว่าแผ่นไม้เรียบดีหรือยัง ให้ใช้ถุงน่องลูบ ถ้าลากผ่านไปได้สบายๆ ไม่ติดขัดหรือถูกเสี้ยนเกี่ยว แสดงว่าเรียบร้อยพร้อมใช้งาน ถ้าอยากให้ชิ้นงานสวยหรูดูโปรกว่าเดิม ต้องใช้กระดาษทรายขัดขอบและมุมของบล็อกไม้หรือแผ่นไม้สักนิด จะดูมนขึ้น ไม่เหลี่ยมๆ ทื่อๆ ถ้าจะติดรูปบนแผ่นไม้ ก็แน่นอนว่ายังเหลือขอบไม้เห็นเด่นชัด ถ้าอยากให้ชิ้นงานสวยงามหรือเนี้ยบขึ้น ก็ให้ทาสีอะคริลิกที่ขอบไม้สัก 2 ชั้น โดยทิ้งให้สีชั้นแรกแห้งสนิทก่อน แล้วค่อยลงสีชั้นที่ 2 จากนั้นทิ้งไว้จนสีที่ทาใหม่แห้งสนิท ปกติจะใช้เวลาประมาณ 20 นาที  ให้เลือกสีอะคริลิกที่ตรงกันหรือเข้ากันกับรูปที่จะแปะ เวลาทาสีขอบ พยายามทาให้เลยมาที่แผ่นไม้ด้านหน้าที่จะติดรูปด้วยนิดหน่อย เพราะถ้าบังเอิญตัดรูปเล็กเกินไป จะได้ไม่เห็นเนื้อไม้โผล่มา ถ้าจะติดหลายรูปที่หลายด้านของชิ้นงาน (เช่น บล็อกไม้) ก็ให้เริ่มงานที่ด้านหนึ่งก่อน ทำไปทีละด้าน เวลาทากาว Mod Podge ให้ใช้พู่กันกว้างๆ แบนๆ หรือจะใช้แปรงฟองน้ำแทนก็ได้ โดยทา Mod Podge ให้หนาๆ และทั่วถึง กาว Mod Podge มีให้เลือกหลายแบบ ทาแล้วผิวด้าน ผิวมัน และกึ่งด้านกึ่งมัน เพราะงั้นให้เลือกที่เหมาะสมกับชิ้นงานที่ต้องการ ค่อยๆ จัดวางรูป (หันหน้าขึ้นด้านบน) ลงบนแผ่นไม้ จากนั้นออกแรงกดให้รูปแนบสนิท ติดลงไปบนแผ่นไม้ แล้วค่อยๆ ลูบให้เรียบ อย่าให้มีฟองอากาศหรือผิวขรุขระ โดยลูบจากตรงกลางออกไปด้านนอก ให้เริ่มทาจากด้านหนึ่งของรูปไปจนสุดที่อีกด้าน โดยลากแปรงแนวนอนไปยาวๆ เนี้ยบๆ จะได้เรียบ ทิ้งชิ้นงานไว้ให้กาวแห้งประมาณ 15 - 20 นาที จากนั้นเคลือบชั้นที่ 2 โดยใช้เทคนิคเดียวกัน คราวนี้ให้ทาจากบนลงล่าง ลากแปรงในแนวตั้ง จะได้ชิ้นงานที่พื้นผิวเหมือนผ้าใบวาดรูป ถ้าจะติดหลายรูปที่แต่ละด้านของบล็อกไม้ ก็ให้ทากาว Mod Podge ติดรูปด้วยเทคนิคเดียวกันกับด้านอื่นๆ ที่เหลือ โดยทำไปทีละด้าน ถ้าทาสีขอบไม้ด้านข้างด้วย ก็อย่าลืมทากาว Mod Podge เคลือบสีอีกชั้นด้วย นอกจากทิ้งไว้ให้แห้งแล้ว ต้องมีเวลาให้กาว Mod Podge ได้เซ็ตตัวด้วย ยังไงลองอ่านคำแนะนำการใช้งานที่ฉลากให้ดี ถ้าอยู่ๆ เอาชิ้นงานไปใช้ก่อนกาว Mod Podged จะเซ็ตตัว ระวังพื้นผิวจะเหนียวๆ ดูไม่เนี้ยบ แผ่นไม้จะเหมาะกับชิ้นงานประเภทนี้มากที่สุด รวมถึงแผ่นไม้กลมๆ ที่ยังมีเปลือกไม้อยู่ ถ้าผิวยังขรุขระ ให้ใช้กระดาษทรายหยาบปานกลางจนถึงละเอียดขัดให้เรียบ จะทำให้ลอกรูปลงไปติดได้ดีกว่า เดี๋ยวเราจะลอกรูปติดแผ่นไม้แค่ด้านเดียวอยู่แล้ว เพราะงั้นที่ขอบไม้ก็จะเป็นลายไม้ตามปกติ จะปล่อยไว้แบบนั้นก็ได้ถ้าใครชอบแบบดิบๆ ธรรมชาติๆ หน่อย แต่ใครอยากให้เนี้ยบๆ เพื่อความสวยงาม จะทาสีอะคริลิกทับ 1 - 2 ชิ้นก็ได้ ทิ้งไว้ให้สีอะคริลิกชั้นแรกแห้งสนิท แล้วค่อยทาชั้นที่ 2 ทับ ถ้าอยากให้รูปทึบๆ ปิดทับไปเลยไม่โชว์ลายไม้ ก็ให้ใช้กาว Mod Podge แบบ Photo Transfer Medium แต่ถ้าอยากให้รูปโปร่งใส เห็นลายไม้ข้างใต้ด้วย ก็ให้ใช้กาว Mod Podge เคลือบด้าน (matte) ธรรมดา อย่าพริ้นท์ใส่กระดาษแบบรูปถ่ายด้วยพรินเตอร์ ink jet ไม่งั้นจะลอกรูปติดลงไม้แบบนี้ไม่ได้ผล ให้พริ้นท์ใส่กระดาษธรรมดาด้วยพรินเตอร์ ink jet ถ้าไม่มีพรินเตอร์เลเซอร์จริงๆ จะใช้เครื่องถ่ายเอกสารเลเซอร์แทนก็ได้  รูปจะออกมากลับด้าน ถ้าไม่ชอบใจตรงไหนก็ให้ mirror หรือกลับรูปแบบเงาสะท้อนได้ในโปรแกรมแต่งรูปหรือ image editor ทั่วไป  ถ้ารูปมีขอบขาว แนะนำให้ตัดออกก่อน โดยเฉพาะถ้าจะใช้กาว photo medium จะทากาวด้วยพู่กันหัวแบนๆ กว้างๆ หรือใช้แปรงฟองน้ำก็ได้ ย้ำว่าต้องทากาว Mod Podge ที่ ด้านหน้า ของรูป ไม่ใช่ที่ด้านหลัง รวมถึงต้องทา Mod Podge ให้หนาๆ ทั่วๆ เลย รูดขอบบัตรเครดิตหรือที่กรีดกระดาษ (boning tool) ไปตามด้านหลังของรูปให้เรียบ โดยรูดจากในออกนอก เริ่มจากตรงกลาง จากนั้นใช้ผ้าเปียกหมาดเช็ดคราบกาว Mod Podge ส่วนเกินที่ไหลจากใต้รูปออกมาที่ขอบ ขั้นแรกให้ทิ้งรูปและแผ่นไม้ไว้ 24 ชั่วโมงจนแห้งสนิท เสร็จแล้วให้โปะด้านหลังรูปด้วยผ้าเปียกหมาด พอกระดาษเปียกแล้วก็แปลว่าพร้อมทำขั้นต่อไป ขั้นตอนนี้ใช้เวลาประมาณ 5 นาทีด้วยกัน จะใช้นิ้วมือตัวเอง ผ้าเปียกหมาด หรือฟองน้ำเปียกหมาดก็ได้ ให้ขัดวนเบาๆ ห้ามกดลงไปแรงๆ เพราะเสี่ยงจะขูดรูปที่อุตส่าห์ลอกติดไม้ไว้หลุดออกมาด้วย  เอาแผ่นไม้ไปรองน้ำเพื่อล้างเศษกระดาษที่อาจกระจุกตัวติดอยู่  ถ้ายังเหลือเศษกระดาษติดอยู่ ให้รอจนไม้แห้ง แล้วค่อยทำซ้ำตามขั้นตอน แค่ชั่วโมงเดียวก็แห้งแล้ว พอไม้แห้งก็ทำขั้นตอนต่อไปได้เลย ถ้าอยากให้รูปดูเก่าๆ สมจริง จะขูดตามขอบเบาๆ ให้จางลงด้วยกระดาษทรายก็ได้ ต้องทา Mod Podge ลากยาวผ่านขอบรูปไปถึงตัวไม้ เพื่อยึดรูปให้ติดแน่นทนนาน ทากาวชั้นแรกแล้วให้ทิ้งไว้ประมาณ 15 - 20 นาทีจนแห้งสนิท แล้วค่อยทากาวชั้นต่อไป ถ้าจะเคลือบซ้ำชั้นที่ 3 อีก ก็ต้องรอจนกว่ากาวชั้นที่ 2 จะแห้งสนิทซะก่อน  กาว Mod Podge มีหลายพื้นผิวให้เลือกใช้ในขั้นตอนนี้ ทั้งผิวมัน (glossy) และกึ่งด้านกึ่งมัน (satin) หรือจะเคลือบรูปที่โปร่งใสเห็นลายไม้ด้วยอะคริลิกใสก็ได้ ปกติต้องมีเวลาให้ Mod Podge ได้แข็ง/เซ็ตตัวด้วย ลองอ่านคำแนะนำการใช้งานที่ข้างขวดจะดีที่สุด ว่าต้องทิ้งไว้นานแค่ไหน พอ Mod Podge แห้งและแข็งแล้ว ชิ้นงานไม้ของคุณก็พร้อมใช้ ย้ำว่าต้องใจเย็นๆ ถ้าเอาชิ้นงานไปใช้ก่อนเวลาอันควร ระวัง Mod Podge เหนียวหนึบไม่รู้ด้วย! ไม่แนะนำให้ใช้วิธีนี้ลอกรูปแบบโปร่งใสติดไม้หลายๆ ด้าน เพราะถ้ากาว Mod Podge เปียกเมื่อไหร่ จะหลุดลอกออกมาแน่นอน
เลือกไม้ที่จะทากาว Mod Podge แล้วติดรูปลงไป. ถ้าจำเป็น ให้ใช้กระดาษทรายขัดไม้ก่อน. ทาสีขอบไม้ตามต้องการ. ทากาว Mod Podge ที่แผ่นไม้. กดรูปลงไปบนแผ่นไม้. เคลือบรูปด้วยกาว Mod Podge บางๆ อีกชั้น. รอจนกาว Mod Podge แห้ง แล้วค่อยเคลือบทับอีกชั้น. ทิ้งไว้จนกาว Mod Podge แห้งสนิท ค่อยทำต่อที่ด้านอื่นๆ. ทิ้งไว้จนกาว Mod Podge แห้งและแข็งตัว. เลือกไม้ที่เหมาะกับชิ้นงาน. ทาสีขอบด้านข้างของไม้ ถ้าต้องการ. เลือกกาว Mod Podge. พริ้นท์รูปลงกระดาษธรรมดาด้วยพรินเตอร์เลเซอร์. ทากาว Mod Podge ที่เลือกใช้ให้เป็นชั้นหนาๆ ที่ด้านหน้าของรูป. แปะรูปแบบคว่ำหน้าลงที่แผ่นไม้. ทิ้งไว้จนรูปแห้ง แล้วใช้ผ้าชุบน้ำเช็ดด้านหลังของรูปให้เปียก. ขูดกระดาษออกจากไม้. ทิ้งไว้จนไม้แห้ง. ทากาว Mod Podge สูตรธรรมดา 2 - 3 ชั้น. ทิ้งไว้จน Mod Podge แห้งสนิท.
https://www.wikihow.com/Mod-Podge-Pictures-onto-Wood https://www.wikihow.com/Mod-Podge-Pictures-onto-Wood
Mod Podging a Picture onto Wood Transferring a Picture onto Wood